# name
I mentrestant elles...: còmics de dones al CRAI Biblioteca de Belles Arts. (2022)

# metadata.dc.description[].value
Material elaborat pel CRAI Biblioteca de Belles Arts

# metadata.dc.description.abstract[].value
Arribem a un nou 8 de març i enguany, des del CRAI Biblioteca de Belles Arts, volem posar el focus en la disciplina de la il·lustració i el dibuix. Més concretament, en el món dels còmics, fets, és clar, per dones.

 

Com tants d’altres, l’univers creatiu dels còmics ha estat històricament dominat pels homes. Malgrat tot, cal tenir present que una de les primeres autores de còmics, així considerada, va ser la Isabelle Émile de Tessier, qui passaria a la història com Marie Duval, cap finals de la dècada de 1860, gràcies al seu personatge Ally Sloper i altres tires còmiques publicades a la publicació Judy or the London serio-comic journal.

 

La nostra mirada no està posada en els continguts o personatges, sinó en les autores, des de les il·lustradores, passant per les responsables del color i la tinta, fins les autores dels textos, amb l’objectiu de posar-les de relleu. Tanmateix, repassant la mostra, es pot veure una tendència clara cap a la preeminència de personatges femenins als còmics d’aquestes artistes.

 

Algunes d’elles, com ara la Marjane Satrapi, la Cece Bell o l’Ana Penyas, guanyadores del premi a l’autora revelació al Festival Internacional de Còmic d’Angulema el 2001, el premi Eisner el 2015 i el Premio Nacional del Cómic el 2018, respectivament. Fets que adquireixen una importància major si una es fixa en la llista de guardonats al llarg del temps d’aquests esdeveniments. Esperem que aquestes i la resta d’artistes que formen part de l’exposició serveixin de referent a futures autores de còmics.

 

 

CRAI Belles Arts, 8 de març de 2022

# metadata.dc.rights[].value
cc-by (c) Universitat de Barcelona. CRAI, 2022

# metadata.dc.subject.other[].value
Universitat de Barcelona. CRAI Biblioteca de Belles Arts

# metadata.dc.title[].value
I mentrestant elles...: còmics de dones al CRAI Biblioteca de Belles Arts. (2022)